લોકો તેની સરખામણી શીતયુદ્ધ વખતે ઊભા થયેલા ક્યુબન સંકટ સાથે કરી રહ્યા છે. નોર્થ કોરિયા દ્વારા તાજેતરમાં પરમાણુ હથિયાર અંગે અનેક નિષ્ફળ પરીક્ષણ કરવામાં આવ્યાં છે. અમેરિકાની સખત ચેતવણી છતાં પ્યોંગયાંગે તેના પરમાણુ હથિયારના કાર્યક્રમમાંથી પીછેહઠ કરવાનો ઈન્કાર કર્યો હતો. તેના કારણે છેલ્લા કેટલાક સમયથી અમેરિકા અને ઉત્તર કોરિયા વચ્ચે તણાવની સ્થિતિ વધી ગઈ છે તેમજ અમેરિકા અને અન્ય કેટલાક દેશોની ગુપ્તચર એજન્સીઓએ એવી આશંકા વ્યક્ત કરી છે કે ઉત્તર કોરિયા ટૂંક સમયમાં પરમાણુ હથિયારોનું પરીક્ષણ કરી શકે તેમ છે.